สวัสดีค่ะ ดิฉันมีอาการปวดท้องน้อยมากเลยค่ะปวดจนร้าวไปถึงขาขวา นึกว่าปวดท้องเมนส์เพราะเมนส์มาวันที่ 28และหยุดไปเมื่อวันที่ 4 แต่อาการปวดท้องน้อยยังอยู่และปวดตลอดเวลา วันที่5มีตกขาวสีเหลืองมีกลิ่น ส่วนวันที่ 6และวันนี้ยังปวดท้องเหมือนเดิม มีเลือดปนเมือกใสๆออกมา อยากทราบว่าดิฉันเป็นอะไรคะคุณ มีทางรักษาอย่างไรและต้องทำอย่างไรคะ
สวัสดีค่ะ อาการปวดท้องน้อยดังกล่าว อาจเกิดจาก1. มีเนื้องอกที่มดลูก ช็อกโกแลตซีสต์ที่รังไข่ เยื่อบุโพรงมดลูกเจริญผิดที่ ซึ่งจะทำให้มีอาการปวดท้องขณะมีประจำเดือนมาก และอาจปวดต่อเนื่องแม้ประจำเดือนหมดไปแล้ว และอาจทำให้มีเลือดออกผิดปกติ เช่น ประจำเดือนมาปริมาณมาก ประจำเดือนมานานกว่า 7 วัน เป็นต้น แต่มักไม่ได้ทำให้มีอาการตกขาวที่ผิดปกติ2. มดลูกอักเสบหรืออุ้งเชิงกรานอักเสบส่วนใหญ่เกิดจากโรคติดต่อทางเพศสัมพันธ์ เช่น หนองในแท้ หนองในเทียม เป็นต้น โดยจะทำให้มีอาการปวดท้องน้อยทั้งในช่วงมีประจำเดือนและไม่มีประจำเดือน มีตกขาวที่ผิดปกติ คือมีสีเหลือง หรือคล้ายหนอง มีกลิ่นเหม็นที่ผิดปกติ มีปวดหรือเจ็บขณะมีเพศสัมพันธ์ และมีปัสสาวะแสบขัดได้3. ติดเชื้อในทางเดินปัสสาวะ จะทำให้อาการปัสสาวะแสบขัด ปัสสาวะบ่อย ปัสสาวะขุ่น ปัสสาวะเป็นเลือดแนะนำว่าควรไปพบสูติ-นรีแพทย์เพื่อทำการตรวจหากสาเหตุและรักษานะคะ ไม่ควรปล่อยทิ้งไว้ค่ะ